mk en es mk ky ru es mk mk mk hbs_cyr mk en mk en en mk es ceb de mk mk mk mk mk mk mk mk mk mk mk ru mk mk mk mk mk mk uk mk ru es mk mk en zh
Наместо поштар - робот: Дали е ова иднината за која можевме само да сонуваме? - Вечер
Сè што некогаш го гледавме во научно-фантастичните филмови и го замислувавме како дел од некоја далечна иднина станува реалност во многу градови низ светот.
Така, покрај најавеното дрон-такси кое ќе превезува патници во Рим и Милано и автобуси без возачи, моментално во експериментална фаза е и воведувањето на роботи наместо поштари во Милано.
Тежок 50 килограми и висок околу еден метар, „Џејп“ е нов робот-поштар кој започна со експериментална работа во миланската област Казина Мерлата. Името „Џејп (Yape)“ е акроним за „Your Autonomous Pony Express“ и ќе може да носи 10 килограми пошта.
Тестот ќе трае околу една година и првите шест месеци ќе бидат само во т.н Uptown – станбена област во северозападниот дел на Милано.
На овој начин роботот ќе ги запознае улиците, што е неопходно за да може да си го најде патот доколку наиде на некакви пречки и слично.
Во експерименталната фаза ќе бидат вклучени два роботи, а целта е во рок од една година да се воведат уште осум.
Ќе бидат следени од тим од луѓе кои ќе го анализираат нивното однесување и кои ќе интервенираат во случај на некаква грешка.
По првите шест месеци, роботот ќе започне со експериментална фаза на доставување пошта.
Преку апликацијата т.е. q-ar код, корисниците ќе можат да го отворат шалтерот и на тој начин да стават пакет или писмо за испорака во роботот. Крајната цел е робот-поштарот да ја започне својата работа на сите улици на Милано.
Експерименталната фаза е можна благодарение на Одделот за дигитална трансформација на Министерството за економски развој, Министерството за инфраструктура и одржлива мобилност и општина Милано.
„Yape“ е дизајниран од млада компанија која е дел од групата „Novia“ за да е целосно безбеден за луѓето околу него – не оди брзо, има системски сензори кои му овозможуваат да гледа во опсег од 360 степени, има камера, звучник, тродимензионален ласерски скенер кој „гледа“ до 150 метри.
Струјата поскапела 11,2 отсто, просечната цена во првото полугодие…
Мицкоски: Нашиот план за справување со енергетската криза стои,…
ЕУРОНИКЕЛ потврди дека поради скапата струја ги исклучуваат печките…
ОПМ со апел за НОВИ МЕРКИ: Потрошувачите се жалат…
© Vecer.mk, правата за текстот се на редакцијата
Vecer.mk е прв македонски информативен портал, основан во 2004 година.
2004-2021 © Вечер, сите права задржани
Сите содржини и објави на vecer.mk се авторско право на редакцијата. Делумно или целосно преземање не е дозволено.
Develop & Design MaxMedia Group Copyright © 2004-2021. Vecer.mk